Document ID: /roh_data/filtered/fineweb-2-filterrobots_roh.jsonl.gz/51038

Il chantun sustegna la sanaziun da la chamona Grialetsch sur Zernez cun ina summa da 100'000 francs. Quels vegnan sut il titel finanziaziun speziala da sport. Ultra da quai datti 139'304 francs survegn la chamona en rom da la nova politica regiunala.
La chamona da Grialetsch na duai betg vegnir engrondida. I duai restar tar ils 60 letgs ch'i han gia. Finamira è da porscher als giasts in albiert attractiv che attira er en avegnir giasts dal di durant la stad. I duai esser pussaivel da beneventar giasts che pernotteschan e giasts dal di en in manaschi confurm al temp.
RTR novitads 09:00